91/42/ETY: Komission päätös, tehty 8 päivänä tammikuuta 1991, neuvoston direktiivin 90/423/ETY 5 artiklan mukaisesti suu- ja sorkkataudin torjumiseksi varautumissuunnitelmia laadittaessa noudatettavista vaatimuksista



Virallinen lehti nro L 023 , 29/01/1991 s. 0029 - 0030

Suomenk. erityispainos Alue 3 Nide 36 s. 0100

Ruotsink. erityispainos Alue 3 Nide 36 s. 0100



KOMISSION PÄÄTÖS, tehty 8 päivänä tammikuuta 1991, neuvoston direktiivin 90/423/ETY 5 artiklan mukaisesti suu- ja sorkkataudin torjumiseksi varautumissuunnitelmia laadittaessa noudatettavista vaatimuksista (91/42/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon 26 päivänä kesäkuuta 1990 annetun neuvoston direktiivin 90/423/ETY yhteisön toimenpiteistä suu- ja sorkkataudin torjumiseksi annetun direktiivin 85/511/ETY muuttamisesta, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY sekä terveyttä ja eläinlääkintää koskevista tarkastusongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista annetun direktiivin 72/462/ETY(1) muuttamisesta ja erityisesti sen 5 artiklan, sekä katsoo, että direktiivin 90/423/ETY 5 artiklan 2 kohdassa säädetään, että komissio vahvistaa kansallisten varautumissuunnitelmien laatimisessa sovellettavat vaatimukset, mainituilla vaatimuksilla on varmistettava, että jäsenvaltioiden komissiolle toimittamilla kansallisilla varautumissuunnitelmilla taataan nopea ja tehokas hävittäminen, kun suu- ja sorkkatautipesäke ilmaantuu, vaikuttaa suotavalta, että komissio voi tarvittaessa antaa edellä mainittujen vaatimusten selvittämiseksi tarvittavat huomautukset, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Voidakseen tulla hyväksytyiksi direktiivin 90/423/ETY 5 artiklan 4 kohdan mukaisesti jäsenvaltioiden komissiolle toimittamien varautumissuunnitelmien on oltava liitteessä määrättyjen vaatimusten mukaisia. 2 artikla 1 Komissio voi antaa suosituksia, joissa on liitteessä määrättyjä vaatimuksia selittävät huomautukset. 2 Komissio julkaisee 1 kohdassa tarkoitetut suositukset. 3 artikla Tämä päätös on osoitettu kaikille jäsenvaltioille. Tehty Brysselissä 8 päivänä tammikuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 13 LIITE VARAUTUMISSUUNNITELMIA KOSKEVAT VÄHIMMÄISVAATIMUKSET Varautumissuunnitelmissa on oltava vähintään seuraavia seikkoja koskevat määräykset: 1 kansallisen tason kriisikeskuksen perustamisesta, joka sovittaa yhteen kaikki kyseisen jäsenvaltion valvontatoimenpiteet, 2 luettelon laatimisesta paikallisista taudin valvontakeskuksista, joissa on riittävä varustus taudin valvontatoimenpiteiden paikallisen tason yhteensovittamiseen, 3 yksityiskohtaisista tiedoista valvontatoimenpiteisiin osallistuvasta henkilökunnasta sekä näiden taidoista ja vastuualueista, 4 mahdollisuudesta, että kukin paikallisen taudin valvontakeskus voi ottaa nopeasti yhteyttä henkilöihin/organisaatioihin, joita taudin puhkeaminen suoraan tai epäsuorasti koskee, 5 laitteiden ja materiaalien saatavuudesta, joiden avulla taudin valvontatoimenpiteet voidaan suorittaa asianmukaisesti, 6 niitä toimenpiteitä koskevista täsmällisistä tiedoista, jotka toteutetaan epäiltäessä ja todettaessa tartunta tai saastuminen, mukaan luettuna ehdotetut keinot ruhojen hävittämiseksi, 7 koulutusohjelmista kenttä- ja hallintomenettelytaitojen ylläpitämiseksi ja kehittämiseksi, 8 taudinmäärityslaboratorioiden osalta, post mortem -tarkastuksia suorittavasta yksiköstä, riittävästä kapasiteetista serologiaan, histologiaan jne., ja nopean taudinmäärityksen edellyttämien tekniikoiden ajan tasalla pitämisestä. Näytteiden nopea kuljetus on järjestettävä, 9 yksityiskohtaisista tiedoista suu- ja sorkkatautirokotteen arvioidusta tarpeesta palautettaessa hätärokotus uudelleen käyttöön, 10 varautumissuunnitelmien täytäntöönpanon edellyttämistä säännöksistä.